Oterveien 19 er bebygd med et skolebygg på 1321 kvm BTA. Bygget ligger tett inntil åsryggen mot Mefjorden, der det blant annet går tursti over til Kirkeporten. Det er lett adkomst fra fylkesvei 171, og parkering på kommunal grunn. Bygget har standard fra 1975, som er byggeår, men er et spennende utviklingsobjekt for rette vedkommende med en god plan.



Bygget inneholder en stor svømmehall, flere garderober, skolekjøkken, lærerværelser, sløydsal, og en del klasserom og grupperom. En stor gymsal på øverste plan har både ribbevegg og scene. Det er flere lagerrom, fyrrom og teknisk rom. Det er lurt å sette seg inn i taksten, for der er en del mangler som må utbedres. Beliggenheten derimot er perfekt - tett på hav, fjell og Nordkapplatået, som siste utpost mot Arktis.